CELEX: 32006R0215
Language: hu
Date: 2006-02-08 00:00:00
Title: A Bizottság 215/2006/EK rendelete ( 2006. február 8. ) a Közösségi Vámkódex létrehozásáról szóló 2913/92/EGK tanácsi rendelet végrehajtására vonatkozó rendelkezések megállapításáról szóló 2454/93/EGK rendelet és a 2286/2003/EK módosításáról   (EGT vonatkozású szöveg)

9.2.2006   
            
            
               HU
            
            
               Az Európai Unió Hivatalos Lapja
            
            
               L 38/11
            
         
      A BIZOTTSÁG 215/2006/EK RENDELETE
   
   (2006. február 8.)
   a Közösségi Vámkódex létrehozásáról szóló 2913/92/EGK tanácsi rendelet végrehajtására vonatkozó rendelkezések megállapításáról szóló 2454/93/EGK rendelet és a 2286/2003/EK módosításáról
   (EGT vonatkozású szöveg)
   AZ EURÓPAI KÖZÖSSÉGEK BIZOTTSÁGA,
   tekintettel az Európai Közösséget létrehozó szerződésre,
   tekintettel a Közösségi Vámkódex létrehozásáról szóló, 1992. október 12-i 2913/92/EGK tanácsi rendeletre (1) és különösen annak 247. cikkére,
   mivel:
   
               (1)
            
            
               A 2454/93/EGK bizottsági rendelet (2) 173–177. cikke tartalmazza az egyes romlandó áruk vámértékének meghatározására vonatkozó különös szabályokat. A jelenlegi rendszer működtetése problémákat vetett fel a kereskedelmi folyamatok és az általános értékelési szabályok vonatkozásában. A vámjogszabályok alkalmazásának a 2913/92/EGK rendelet 19. cikke szerinti egyszerűsítése végett a jelenlegi rendszert olyan rendszerrel kell felcserélni, amelyben a tagállamok által közölt és az Európai Bizottság által közzétett egységárakat közvetlenül lehet felhasználni a bizományi szerződés alapján behozott egyes romlandó áruk vámértékének megállapítására.
            
         
               (2)
            
            
               Az egységes vámokmány (EV) 24-es rovatában feltüntetett, az ügylet típusára vonatkozó információ azonosítja a különböző típusú ügyleteket az Európai Unió és harmadik országok között, illetve az EU tagállamai között folytatott kereskedelemre vonatkozó statisztikák összeállítása céljából. Ezeknek az információknak a kódjait az e statisztikákhoz kapcsolódó jelenlegi közösségi szabályozás és különösen az 1172/95/EK tanácsi rendeletnek a külkereskedelmi statisztikák tekintetében való végrehajtására vonatkozó egyes rendelkezésekről szóló, 2000. szeptember 7-i 1917/2000/EK bizottsági rendelet (3) írja elő. A koherencia és a hatékonyság érdekében az egységes vámokmány 24. (az ügylet típusa) rovatában feltüntetendő kódok vonatkozásában hivatkozni kell ezekre a szabályokra. Ennek eredményeként a 2454/93/EK rendeletet módosítani kell.
            
         
               (3)
            
            
               A 2286/2003/EK bizottsági rendelet (4) az egységes vámokmányra és annak használatára vonatkozó új szabályozást vezetett be a 2454/93/EGK rendeletbe. Az említett intézkedéseket 2006. január 1-jétől kell alkalmazni. A 2286/2003/EK bizottsági rendelet 2. cikkének értelmében a Bizottság a tagállamok által közölt információkból összeállított jelentés alapján értékelte a tagállamoknak az érintett intézkedések végrehajtására vonatkozó terveit. Ez a jelentés kimutatta, hogy 2006. január 1-jéig egyes tagállamok nem tudják számítógépes rendszereiket átalakítani. Ezért az említett intézkedések bevezetésének időpontját bizonyos feltételek mellett 2007. január 1-re kell elhalasztani.
            
         
               (4)
            
            
               Ezért a 2454/93/EGK rendeletet és a 2286/2003/EK rendeletet módosítani kell.
            
         
               (5)
            
            
               Az egységes vámokmány 24. rovatának kitöltésekor feltüntethető jogügyletek típusainak az 1917/2000/EK rendeletben meghatározott listája 2006. január 1-i hatállyal módosult. Ugyanekkor jár le a tagállamok számára a számítógépes rendszereik átalakítására nyitva álló határidő. Ezért az említett rendelet vonatkozó rendelkezéseit 2006. január 1-től kell alkalmazni.
            
         
               (6)
            
            
               Az e rendeletben előírt intézkedések összhangban vannak a Vámkódex Bizottság véleményével,
            
         ELFOGADTA EZT A RENDELETET:
   1. cikk
   A 2454/93/EGK rendelet a következőképpen módosul:
   
               1.
            
            
               A 152. cikk (1) bekezdése az alábbi a)a ponttal egészül ki:
               
                           „a)a
                        
                        
                           Az egyes, bizományi szerződés alapján behozatalra kerülő romlandó áruk vámértéke meghatározható közvetlenül a Vámkódex 30. cikke (2) bekezdésének c) pontja alapján. Ennek érdekében a tagállamok az egységárakról tájékoztatják az Európai Bizottságot, amely a 2658/87/EGK rendelet 6. cikkével összhangban az adatokat a TARIC rendszeren keresztül közzéteszi (5).
                           Az egységárakat az alábbiak szerint számítják ki és teszik közzé:
                           
                                       i.
                                    
                                    
                                       E bekezdés a) pontjában felsorolt levonásokat követően tájékoztatják a Bizottságot az egyes termékkategóriák nettó 100 kg-jára vonatkozó egységárról. A tagállamok az a) pont ii. alpontjában említett költségekre vonatkozóan átalányösszegeket állapíthatnak meg, amelyekről a Bizottságot tájékoztatniuk kell.
                                    
                                 
                                       ii.
                                    
                                    
                                       Az egységárat 14 napos időszakokra vonatkozóan kell alkalmazni a behozott áruk vámértékének megállapítására; az időszakok mindig pénteken kezdődnek.
                                    
                                 
                                       iii.
                                    
                                    
                                       Az egységárak kiszámításának referencia-időszaka az a 14 napos időszak, amely az új egységárak megállapításának hetét megelőző csütörtökön ér véget.
                                    
                                 
                                       iv.
                                    
                                    
                                       Az euróban megadott egységárakat legkésőbb a rendelkezésre bocsátásuk hetének hétfőjén déli 12 óráig közlik a Bizottsággal. Amennyiben ez munkaszüneti nap, a közlést az azt közvetlenül megelőző munkanapon kell megtenni. Az egységárak csak azután lépnek érvénybe, miután az erről szóló közleményt a Bizottság közzétette.
                                    
                                 Az e rendelkezés hatálya alá eső termékeket a 26. melléklet tartalmazza.
                        
                     
         
               2.
            
            
               A 173–177. cikkeket el kell hagyni.
            
         
               3.
            
            
               A 26. melléklet helyébe e rendelet I. melléklete lép.
            
         
               4.
            
            
               A 27. mellékletet el kell hagyni.
            
         
               5.
            
            
               A 38. melléklet e rendelet II. mellékletének megfelelően módosul.
            
         2. cikk
   A 2286/2003/EK rendelet a következőképpen módosul:
   A 3. cikk (4) bekezdésének helyébe a következő szöveg lép:
   
      „(4)   Az 1. cikk 3–9., 17. és 18. pontját 2006. január 1-jétől kell alkalmazni. A tagállamoknak azonban lehetőségük van arra, hogy e rendelkezéseket ezen időpont előtt alkalmazzák.
      Emellett a vámkezeléssel foglalkozó számítógépes rendszereik átalakításakor nehézségekbe ütköző tagállamok e rendszerek átalakítását 2007. január 1-jéig halaszthatják el. Ezekben az esetekben a tagállamok értesítik a Bizottságot a választott módszerről, amellyel és arról az időpontról, amelytől az 1. cikk 3–9., 17. és 18. pontját alkalmazzák. A Bizottság közzéteszi ezt az információt.”
   
   3. cikk
   (1)   Ez a rendelet az Európai Unió Hivatalos Lapjában való kihirdetésének napján lép hatályba.
   (2)   Az 1. cikk (1)–(4) bekezdése 2006. május 19-től hatályos.
   (3)   Az 1. cikk (5) bekezdése 2006. január 1-jétől hatályos.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2006. február 8-án.
      
         
            a Bizottság részéről
         
         László KOVÁCS
         
         
            a Bizottság tagja
         
      
   
   
      (1)  HL L 302., 1992.10.19., 1. o. A legutóbb a 648/2005/EK európai parlamenti és tanácsi rendelettel (HL L 117., 2005.5.4., 13. o.) módosított rendelet.
   
      (2)  HL L 253.,1993.10.11., 1. o. A legutóbb a 883/2005/EK rendelettel (HL L 148., 2005.6.11., 5. o.) módosított rendelet.
   
      (3)  HL L 229., 2000.9.9., 14. o. A legutóbb az 1949/2005/EK rendelettel (HL L 312., 2005.11.29., 10. o.) módosított rendelet.
   
      (4)  HL L 343., 2003.12.31., 1. o.
   
      (5)  HL L 256., 1987.9.7., 1. o.”
   
      I. MELLÉKLET
      
         
            „26. MELLÉKLET
            A 152. CIKK (1) BEKEZDÉS a)a ALBEKEZDÉSÉBEN EMLÍTETT TERMÉKEK LISTÁJA
            Egyszerűsített eljárás a bizományi szerződés alapján behozott egyes romlandó áruk vámértékének megállapítására a vámkódex 30. cikk (2) bekezdés c) pontja alapján (1)
            
            
                        KN- (TARIC-) kód
                     
                     
                        Árumegnevezés
                     
                     
                        Érvényességi idő
                     
                  
                        0701 90 50
                     
                     
                        Új burgonya
                     
                     
                        1.1.–6.30.
                     
                  
                        0703 10 19
                     
                     
                        Hagyma
                     
                     
                        1.1.–12.31.
                     
                  
                        0703 20 00
                     
                     
                        Fokhagyma
                     
                     
                        1.1.–12.31.
                     
                  
                        0708 20 00
                     
                     
                        Bab
                     
                     
                        1.1.–12.31.
                     
                  
                        0709200010
                     
                     
                        Spárga:
                        
                                    —
                                 
                                 
                                    zöld
                                 
                              
                     
                        1.1.–12.31.
                     
                  
                        0709200090
                     
                     
                        Spárga:
                        
                                    —
                                 
                                 
                                    más
                                 
                              
                     
                        1.1.–12.31.
                     
                  
                        0709 60 10
                     
                     
                        Édes paprika
                     
                     
                        1.1.–12.31.
                     
                  
                        ex 0714 20
                     
                     
                        Édesburgonya frissen vagy hűtve, egészben
                     
                     
                        1.1.–12.31.
                     
                  
                        0804300090
                     
                     
                        Ananász
                     
                     
                        1.1.–12.31.
                     
                  
                        0804400010
                     
                     
                        Avokádó
                     
                     
                        1.1.–12.31.
                     
                  
                        0805 10 20
                     
                     
                        Édes narancs
                     
                     
                        6.1.–11.30.
                     
                  
                        0805201005
                     
                     
                        Clementine
                     
                     
                        3.1.–10.31.
                     
                  
                        0805203005
                     
                     
                        Monreale és satsuma
                     
                     
                        3.1.–10.31.
                     
                  
                        0805205007
                        0805205037
                     
                     
                        Mandarin és wilking
                     
                     
                        3.1.–10.31.
                     
                  
                        0805207005
                        0805209005
                        0805209009
                     
                     
                        Tangerine és más
                     
                     
                        3.1.–10.31.
                     
                  
                        0805400011
                     
                     
                        Grépfrút:
                        
                                    —
                                 
                                 
                                    fehér
                                 
                              
                     
                        1.1.–12.31.
                     
                  
                        0805400019
                     
                     
                        Grépfrút:
                        
                                    —
                                 
                                 
                                    rózsaszínű
                                 
                              
                     
                        1.1.–12.31.
                     
                  
                        0805509011
                        0805509019
                     
                     
                        Lime (Citrus aurantifolia, Citrus latifolia)
                        
                     
                     
                        1.1.–12.31.
                     
                  
                        0806 10 10
                     
                     
                        Csemege szőlő
                     
                     
                        11.21.–7.20.
                     
                  
                        0807 11 00
                     
                     
                        Görögdinnye
                     
                     
                        1.1.–12.31.
                     
                  
                        0807190010
                        0807190030
                     
                     
                        Amarillo, Cuper, Honey Dew (beleértve a Cantalene fajtát), Onteniente, Piel de Sapo, (beleértve a Verde Liso fajtákat), Rochet, Tendral, Futuro fajták
                     
                     
                        1.1.–12.31.
                     
                  
                        0807190091
                        0807190099
                     
                     
                        Más dinnye
                     
                     
                        1.1.–12.31.
                     
                  
                        0808205010
                     
                     
                        Körte:
                        
                                    —
                                 
                                 
                                    Nashi (Pyrus pyrifolia)
                                    
                                 
                              
                                    —
                                 
                                 
                                    Ya (Pyrus bretscheideri)
                                    
                                 
                              
                     
                        5.1.–6.30.
                     
                  
                        0808205090
                     
                     
                        Körte:
                        
                                    —
                                 
                                 
                                    más
                                 
                              
                     
                        5.1.–6.30.
                     
                  
                        0809 10 00
                     
                     
                        Kajszibarack
                     
                     
                        1.1.–5.30. és 8.1.–12.31.
                     
                  
                        0809 30 10
                     
                     
                        Nektarin
                     
                     
                        1.1.–6.10. és 10.1.–12.31.
                     
                  
                        0809 30 90
                     
                     
                        Őszibarack
                     
                     
                        1.1.–6.10. és 10.1.–12.31.
                     
                  
                        0809 40 05
                     
                     
                        Szilva
                     
                     
                        10.1.–6.10.
                     
                  
                        0810 10 00
                     
                     
                        Földieper
                     
                     
                        1.1.–12.31.
                     
                  
                        0810 20 10
                     
                     
                        Málna
                     
                     
                        1.1.–12.31.
                     
                  
                        0810 50 00
                     
                     
                        Kiwi
                     
                     
                        1.1.–12.31.”
                     
                  
      
      
         (1)  A Kombinált Nómenklatúra értelmezésére vonatkozó szabályoktól függetlenül a termékek árumegnevezését kizárólag jelzés értékűnek kell tekinteni, a termékek listáját – e melléklet keretében – az e rendelet elfogadásának időpontjában meglévő KN- és TARIC-kódok szerint állapítják meg. Ahol ex kódok szerepelnek, a kódokat és a vonatkozó árumegnevezéseket együttesen kell figyelembe venni.
   
   
      II. MELLÉKLET
      A 2454/93/EGK rendelet 38. mellékletében szereplő, a 24. rovathoz tartozó megjegyzés helyébe a következő szöveg lép:
      
         „24. rovat: Az ügylet típusa
         Azoknak a tagállamoknak, melyek megkövetelik ezt az adatot, az 1917/2000/EK rendelet 13. cikkének (2) bekezdésében megjelölt táblázat A. oszlopában felsorolt egy számjegyű kódokat kell használniuk – adott esetben a 9. kód kivételével –; ezt a számot a rovat bal oldalára kell beírni. E tagállamok adott esetben előírhatják egy második számjegy alkalmazását is a B. oszlop listájáról, amelyet a rovat jobb oldalára kell beírni (1).
      
      
         (1)  HL L 229., 2000.9.9., 14. o.”